लाजियोमाथि युभेन्टस विजयी
युभेन्टसले इटालीको सिरी ए मा लाजियोमाथि ३–१ को प्रभावशाली जित निकालेको छ । यो जितपछि युभेन्टसले लिग तालिकाको शीर्ष स्थानमा रहेको इन्टर मिलानसँगको दूरी सात अंकमा छोट्याएको छ ।
मिलान — युभेन्टसले इटालीको सिरी ए मा लाजियोमाथि ३–१ को प्रभावशाली जित निकालेको छ । यो जितपछि युभेन्टसले लिग तालिकाको शीर्ष स्थानमा रहेको इन्टर मिलानसँगको दूरी सात अंकमा छोट्याएको छ ।क्रिस्टियानो रोनाल्डोलाई बेन्चमा राखेर खेलेको युभेन्टसका लागि अल्भारो मोराटाले दुई गोल गरेका थिए । लाजियोले ज्याकलिन कोरेआको गोलमा अग्रता लिएयता एडरिन राबोटले बराबरी गोल फर्काए ।शनिबारका अन्य खेलमा युडिनेजीले ससुलोलाई २–० ले हरायो भने स्पेजिया र बेनेभेन्टोले १–१ को बराबरी खेले । 